Source: https://www.riigiteataja.ee/akt/411022016006?leiaKehtiv
Timestamp: 2019-09-23 11:49:44+00:00

Document:
Riigi rahastava lapsehoiuteenuse korraldamine – Riigi Teataja
Riigi rahastava lapsehoiuteenuse korraldamine
Riigi rahastava lapsehoiuteenuse korraldamine - sisukord
§ 3 Volituse andmine halduslepingu sõlmimiseks
§ 4 Teenuse jaoks eraldatud vahendite kasutamine
RT IV, 11.02.2016, 6
Vastu võetud 04.02.2016 nr 3
Määrus kehtestatakse sotsiaalhoolekande seaduse § 111 lõike 2 ja § 112 lõigete 1, 3 alusel ning kooskõlas kohaliku omavalitsuse korraluse seaduse § 22 lõikega 2 ja haldusmenetluse seaduse § 8 lõikega 2.
Määrus reguleerib rahvastikuregistri järgi Viimsi vallas elava raske või sügava puudega lapse (edaspidi laps) vanemale, eestkostjale või perekonnas hooldamise lepingu alusel hooldajale (edaspidi lapsehoiuteenusele õigustatud isik) riigi rahastatava lapsehoiuteenuse (edaspidi teenus) taotluse esitamist, teenuse saamiseks otsuse tegemist ja halduslepingu sõlmimist, teenuse eest tasumist ja teenuse osutamiseks vajalike vahendite kasutamist.
(1) Lapsehoiuteenusele õigustatud isikud esitavad oma taotlused koos nõutavate dokumentidega teenuse saamiseks Viimsi Vallavalitsusele.
(2) Teenusele suunamise otsuseid teeb sotsiaal- ja tervishoiuameti juhataja või teda asendav isik.
§ 3. Volituse andmine halduslepingu sõlmimiseks
Viimsi valla nimel sõlmib halduslepingu lapsehoiuteenusele õigustatud isikuga ja lapsehoiuteenusele õigustatud isiku valitud lapsehoiuteenuse osutajaga riigi rahastatava lapsehoiuteenuse osutamiseks sotsiaaltöö eest vastutav abivallavanem või tema asendaja.
§ 4. Teenuse jaoks eraldatud vahendite kasutamine
Teenuse jaoks eraldatud vahendite kasutamisel vallavalitsuse sotsiaal- ja tervishoiuamet (edaspidi amet):
1) planeerib teenuse osutamise eest tasumiseks vajalikke rahalisi vahendeid;
2) lapse elukohajärgse kohaliku omavalitsuse muutumisel kannab lapse uue elukohajärgse kohaliku omavalitsuse taotlusel üle lapse teenuse jaoks eraldatud vahendid;
3) tasub teenuse osutamise eest teenuse osutajatele halduslepingu kohaselt esitatud arvete alusel.
Määrus jõustub 1. märtsil 2016.

References: § 3

§ 4
 § 111
 § 112
 § 22
 § 8

§ 3

§ 4